open-index/open-wikipedia-markdown huggingface dataset:
அகலாவோனைசு

**அகலாவோனைசு** *(Aglaonice)* or ** தெசாலியின் அகலாவோனைசு** *(Aganice of Thessaly)* (, *Aglaoníkē*) பண்டைய கிரேக்க வானியலாளர். இவர் கி.மு இரண்டாம் அல்லது முதல் நூற்றாண்டில் வாழ்ந்தார். இவர் புளூடார்க்கின் எழுத்துகளில் பெண் வானியலாளராகக் குறிப்பிடப்படுகிறார் சுகோலியா, உரோடுசுவின் அபொல்லோனியசு ஆகியோரும் இவரைப் பெண் வானியலாளராகக் குறிப்பிடுகின்றனர் இவர் தெசாலியின் எகேத்தர் அல்லது எகேமோனின் மகளாகவும் குறிப்பிடப்படுகிறார். இவர் வானில் இருந்து நிலாவை மறையச் செய்யும் சூனியக்காரி அல்லது மாயமந்திரப் பெண்மணியாகக் கருதப்படுகிறார். இந்நிலை இவர் நிலா ஒளிமறைப்பு நேரும் காலத்தையும் இடத்தையும் பற்றிய அறிவுள்ளவராக நினைக்கத் தோன்றுகிறது.

அகலாவோனைசு பற்றிய ஒரு பழமொழி: "ஆம், அகலாவோனைசுக்கு அடங்கும் நிலா போல" இவரது பெருமையைச் சாற்றுகிறது. இவரோடு தொடர்புடைய பல  கணியம் சொல்லும் அல்லது குறிசொல்லும் பெண்மணிகள் சூனியக்காரிகளாகக் கருதப்படுகின்றனர். இவர்கள் "தெசாலியின் சூனியக்காரிகள்"  என வழங்கப்படுகின்றனர். " கி.மு மூன்றாம் நூற்றாண்டில் இருந்து முதல் நுற்றாண்டு வரையிலான காலகட்டத்தில் இவர்களின் செயல்பாடுகள் அதிகமிருந்ததாக கருதப்படுகிறது.

பிளாட்டோவின் *ஜார்ஜியாசு* உரையாடலில் சாக்ரட்டீசு " தெசாலியக் குறிசொல்லிகள் பற்றி அவர்களது சொந்த இடரில் நிலாவைத் துறக்கத்தில் இருந்து (வானில் இருந்து) நிலத்துக்குக் கொணரவல்லவர்களாக குறிப்பிடுகிறார்."

இவரைப் பற்றி புளூடார்க் பின்வருமாறு எழுதுகிறார். "இவர் முழுநிலாக்களாக ஏற்படும் ஒளிமறைப்பின் கால அளவை அதாவது அவற்றின் நிகழ்வுநேரத்தையும் முழுமையாக அறிந்தவராகவும் புவியின் நிழல் நிலாவை மறைக்கும் சரியான நேரத்தை முன்கூட்டியே அறிந்தவராகவும் அதனால் பெண்கள் இவர் நிலாவை விண்ணகத்தில் இருந்து மண்ணகத்துக்குக் கொணரவல்லவராகக் கருதியதையும் " கூறுகிறார்

வெள்ளியின் ஒரு குழிப்பள்ளம் இவரது நினைவாகப் பெயரிடப்பட்டுள்ளது. இவர் ஜான் கோட்டியூ எடுத்த ஆர்ப்பசு திரைப்படத்தில் ஒரு பாத்திரமாக வருகிறார். இவர் அதில் இயுரிடைசுவின் தோழியாகவும் பெண்கள் குழுவின் தலைவியாகவும் வருகிறார். இவர் ஜூடி சிகாகோவின் மதிய உணவுப் பந்தி எனும் நிறுவல் ஓவியத்தில் மரபு நினைவு முற்றத்தில் உள்ள 999 பெண்களில் ஒருவராக குறிப்பிடப்படுகிறார்.

## மேற்கோள்கள்

* 

பகுப்பு:பெண் வானியலாளர்கள்
பகுப்பு:கிரேக்க வானியலாளர்கள்
பகுப்பு:பண்டைய கிரேக்க வானியலாளர்கள்
சி. எச். சேகர்

**சி. எச். சேகர்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, தேசிய முற்போக்கு திராவிட கழகம் கட்சி சார்பாக கும்மிடிப்பூண்டியிலிருந்து 2011 தேர்தலில் வேட்பாளராகப் போட்டியிட்டு வெற்றிபெற்றார்.

## பின்னணி
சி. எச். சேகர் 1979ஆம் ஆண்டு  பிறந்தவர். இவர் ஒரு தொழில்முனைவர். இவர் பல்வேறு வணிகத்தொழில்கள் செய்து வருகிறார்.

## அரசியல் வாழ்க்கை
சி. எச். சேகர் 2004ல் தன்னுடைய அரசியல் பயணத்தைத் துவக்கினார். பின்னர் 2005ல் துவங்கப்பட்ட தேசிய முற்போக்கு திராவிட கழகம் கட்சியில் சேர்ந்தார். முதன்முறையாக அக்கட்சியின் சார்பாக 2006 தேர்தலில் போட்டியிட்டார். அப்பொழுது அவருக்கு வயது 27. அப்பொழுது அவர் அக்கட்சியின் மாவட்டச் செயலாளராகப் பொறுப்பில் இருந்தார்.

பெரிய கட்சிகளுடன் கூட்டணியில்லாமல் 23,000 வாக்குகள் பெற்றிருந்தார். இது அக்கட்சியின் வரலாற்றில் மிக உயர்ந்த சாதனையாகும். 2011 தேர்தலில் தேசிய முற்போக்கு திராவிட கழகம் கட்சி சார்பில் போட்டியிட்டு ஏறத்தாழ 100,000 வாக்குகள் பெற்றிருந்தார். இது அந்த தொகுதியின் 55% வாக்கு ஆகும். மேலும் இவர் தமக்கு எதிராகப் போட்டியிட்டவரைவிட 30,000 வாக்குகள் அதிகம் பெற்று வெற்றி பெற்றார்.

2016 தேர்தலில் கும்மிடிப்பூண்டி தொகுதியில் இவர் கே.எஸ். விஜயகுமார் என்பவரால் தோற்கடிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:1979 பிறப்புகள்
ஒளியியல் தன்மைகள் வாரியாக கனிமங்களின் பட்டியல்

## மேற்கோள்கள்


பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. பி. ஏழுமலை

**டி. பி. ஏழுமலை** (*T. P. Elumalai*) ஒரு இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் இந்திய தேசிய காங்கிரசு கட்சி சார்பாக சைதாப்பேட்டை சட்டமன்றத் தொகுதியில் 1952 தேர்தலில் போட்டியிட்டு தமிழ்நாடு சட்டமன்றத்திற்கு சட்ட மன்ற உறுப்பினராகத் தேர்ந்தெடுக்கப்பட்டார். அத்தேர்தலில் டி. பி. ஏழுமலையை அடுத்து இரண்டாம் இடத்தைப் பெற்றவர் என். இராமகிருஷ்ண ஐயர்.

இவர் 1957, 1962 ஆகிய தேர்தல்களில் இந்திய தேசிய காங்கிரசு கட்சி சார்பாக பொன்னேரி சட்டமன்றத் தொகுதியில் போட்டியிட்டு வெற்றி பெற்றார். 

1957 தேர்தலில் வெற்றி பெற்ற இருவரில் இவர் ஒருவர். மற்றவர் வி. கோவிந்தசாமி நாயுடு ஆவார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பி. நாகலிங்கம்

**பா. நாகலிங்கம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில், பொன்னேரி சட்டமன்றத் தொகுதியில் இருந்து, திராவிட முன்னேற்றக் கழகத்தின் சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1934 பிறப்புகள்
உருளை பூட்டுதல்

சுடுகலன் இயக்க அமைப்புகளில், **உருளை பூட்டுதல்** எனும் சொல்லானது, உருளைகளைக் கொண்டு ஆணியை பூட்டுவதை குறிக்கும். இந்த முறையை பிரயோகிக்கும் சில எடுத்துக்காட்டுகள் எம்.ஜி.42, ரெயின்மெட்டல் எம்.ஜி. 3 எந்திரத் துப்பாக்கிகள், மற்றும் சி.சட். 52 கைத்துப்பாக்கி.

எச்.கே. ஜி3-யில் இருக்கும் உருளை-தாமத பின்தள்ளுதல் இயக்கத்திலும் இதே போன்ற உருளைகளை பயன்படுத்துவதால், சிலநேரம் தவறுதலாக இதையும் உருளை பூட்டுதல் என்பர், ஆனால் உருளை-தாமத பின்தள்ளுதலில் ஆணியும் பூட்டப் படுவதில்லை, குழலின் பின்னுதைப்பும் இருப்பதில்லை.

## இயங்குமுறை விளக்கம்
### பாகங்களும் இரும்பிதழும்
thumb|இடது|பூட்டிய நிலையில் உள்ள - குழல், நழுவி மற்றும் பூட்டும்-துண்டு
சி.சட். 52 கைத்துப்பாக்கி உருளைப் பூட்டை பிரயோகிக்கிறது, நழுவி, குழல், பூட்டும்-துண்டு மற்றும் உருளைகள் இங்கே காணலாம். இயல்பாக, பின்னுதைப்புச் சுருள்வில் பூட்டும்-துண்டை பின்பக்கமாக தள்ளும், இதனால் இது குழலையும் பின்தள்ளி, பூட்டும்-உருளைகளை அதன் குழிகளுக்குள்ளேயே பிடித்து வைக்கிறது. (இங்கே சில படங்களில், பின்னுதைப்புச் சுருள்வில் கழற்றப்பட்டு இருக்கும்)

துப்பாக்கி சுடப்படுகையில், குழல், நழுவி மற்றும் பூட்டும்-துண்டு (படத்தின் வலது பக்கத்தில்) ஆகியவை ஒரு சற்றே பின்பக்கமாக நகரும், அப்போது பூட்டும்-துண்டு மட்டும் சட்டத்தின்மேல் இருக்கும் ஒரு இரும்பிதழால் தடுத்து நிறுத்தப்படும். (படத்தில் இடப் பக்கத்தில் தடுக்கும் இரும்பு-இதழை ஒரு குச்சியால் சுட்டிக் காட்டப்பட்டுள்ளது).

### பூட்டு அவிழ்தல் / விடுவிப்பு

இரும்பிதழால் பூட்டும்-துண்டு நிறுத்தப்பட்ட பின்பு; நழுவியும் உருளைகளும், பூட்டும்-துண்டின் குழியான பகுதியை அடையும் வரை, தொடர்ந்து பின்னோக்கி நகரும். அதன்பிறகு உருளைகள் உள்பக்கமாக நகர்ந்து, நழுவியை குழலில் இருந்து  விடுவிக்கும். 

Locktab.jpg | பூட்டை அவிழ்க்கும் இரும்பிதழ்.
Begin-unlock.jpg| பூட்டு அவிழ்தலின் துவக்கம்
Cz52-Slideback.jpg | முழுமையாக அவிழ்ந்த / திறக்கப்பட்ட நிலை


### முன்நகர்வு இயக்கம்
அதேவேளையில், பூட்டும்-துண்டால் குழல் நிறுத்தப்படும். பின்னுதைப்புச் சுருள்வில்லின் அழுத்தத்திற்கு எதிரான உந்தம், நழுவியை முன்பக்கமாக செலுத்தும். மற்ற வடிவமைப்புகளைப் போலவே முன்னோக்கிய நகர்வின்போது, சேமகத்தில் இருந்து ஒரு புதிய வெடிபொதியை நழுவி பிரித்தெடுத்துச் செல்லும்.  

நழுவி முன்னோக்கி நகர்கையில், பூட்டும்-துண்டு வெளித்தள்ளும் அழுத்தத்தை உருளைகளின் மீது செலுத்தும். உருளைகளின் குழிகளை அடைந்தவுடன், பூட்டும்-துண்டு உருளைகளை அக் குழிகளுக்குள் தள்ளிவிட்டு, பூட்டும்-துண்டு முன்நகர்ந்து நழுவியின் குழிக்குள் பதிந்து, நழுவியை மீண்டும் குழலோடு பூட்டுகிறது. குழலும் நழுவியும் சற்று முன்நகர்ந்து நின்றபின், அடுத்த சுழற்சிக்கு தயாராகிவிடும்.  

## மேற்கோள்கள்

பகுப்பு:சுடுகலன் இயக்கங்கள்
சு. ம. துரைராஜ்

**சு. ம. துரைராஜ்** (*S. M. Durairaj*)(பிறப்பு செப்டம்பர் 29, 1927) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவள்ளூர் மாவட்டத்தினைச் சார்ந்தவர். துரைராஜ், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971 ஆகிய ஆண்டுகளில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1977 ஆம் ஆண்டு நடந்த சட்டமன்றத் தேர்தலில், பொன்னேரி தொகுதியிலிருந்து, அண்ணா திராவிட முன்னேற்றக் கழக சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1927 பிறப்புகள்
இரா. சண்முகம்

**இரா. சண்முகம்** (*R. Shanmugam*) என்பவர் ஓர் இந்திய அரசியல்வாதியாவார். இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினராக இருந்துள்ளார். இவர் தமிழ்நாடு சட்டமன்றத்திற்காக, அனைத்திந்திய அண்ணா திராவிட முன்னேற்றக் கழகம் கட்சி சார்பாக திருத்தணி சட்டமன்றத் தொகுதியிலிருந்து 1977, 1980 மற்றும் 1984 தேர்தல்களில் வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
ஈ. ஏ. பி. சிவாசி

**ஈ. ஏ. பி. சிவாஜி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்
திருத்தணி தொகுதியிலிருந்து 1996ல் நடந்த தேர்தலில் திராவிட முன்னேற்றக் கழக கட்சியின் சார்பாக  போட்டியிட்டு வெற்றிபெற்றார். பின்னர் 2001ல் நடந்த தேர்தலில் அதே திருத்தணி தொகுதியில் தோல்வியடைந்தார். பின்னர் 
2006ல் நடந்த தேர்தலில் திருவள்ளூர் தொகுதியில் போட்டியிட்டு வெற்றிபெற்றார். அப்போது திராவிட முன்னேற்றக் கழகத்தின் திருவள்ளூர் மாவட்டச் செயலாளர் பொறுப்பிலிருந்தார்.
பின்னர் 2011ல் நடந்த தேர்தலில் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். அருண் சுப்பிரமணியன்

**எம். அருண் சுப்பிரமணியன்** (*M. Arun Subramanian*) ஓர் இந்திய அரசியல்வாதி ஆவர்.  இவர் தேசிய முற்போக்கு திராவிட கழகம் கட்சி சார்பாக திருத்தணி சட்டமன்றத் தொகுதியிலிருந்து தமிழ்நாட்டின் பதினான்காவது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

இவர் 2016 சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளர் பி. எம். நரசிம்மன் என்பவரால் தோற்கடிக்கப்பட்டார்.

## மேற்கோள்கள்

பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. எஸ். அருணாசலம்

**வி. எஸ். அருணாசலம்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர்.  இவர் தமிழ்நாடு சட்டமன்றத்திற்காக, இந்திய தேசிய காங்கிரசு கட்சி சார்பாக திருவள்ளூர் சட்டமன்றத் தொகுதியில் 1957 சட்டமன்றத் தேர்தல் மற்றும் 1962 சட்டமன்றத் தேர்தல் ஆகிய தேர்தல்களில் வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கே. எல். என். பொறியியல் கல்லூரி

**கே எல் என் பொறியியல் கல்லூரி** (KLN College of Engineering) மதுரை நகரத்திலிருந்து 12 கி.மீ. தொலைவில், சிவகங்கை மாவட்டத்தில் உள்ள பொட்டப்பாளையம் எனுமிடத்தில் 54 ஏக்கர் பரப்பளவில் அமைந்துள்ளது.

சௌராஷ்டிரா மொழிச் சிறுபான்மை சமூகத்தைச் சேர்ந்த  கே. எல். என். கிருஷ்ணன் என்பவரது முயற்சியால் 1994ல்  நிறுவப்பட்ட பொறியியல் கல்லூரி ஆகும்.

இக்கல்லூரி அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.

## பாடப்பிரிவுகள்
இக்கல்லூரியில் நான்காண்டு இளநிலை பாடப்பிரிவுகளும், இரண்டாண்டு முதுநிலை பொறியில் பாடப்பிரிவுகளும் உள்ளது. மேலும் தனி வளாகத்தில் இரண்டாண்டு முதுகலை மேலாண்மை (M.B.A.) மற்றும்  மூன்றாண்டு கணினிப் பயன்பாடு  (M.C.A.) பாடப்பிரிவுகள் நடத்தப்படுகிறது.

## சிறப்பு வசதிகள்
* மகளிர்க்கு தனி விடுதிகள்
* கல்லூரிப் பேருந்துகள்

## கே எல் என் குழுமத்தின் இதர கல்வி நிறுவனங்கள்
* கே. எல். என். தகவல் தொழில்நுட்ப கல்லூரி
* கே. எல். என். பாலிடெக்னிக் கல்லூரி
* கே. எல். என். பட்டதாரி ஆசிரியர் பயிற்சிக் கல்லூரி 
* கே. எல். என். வித்தியாலயா (CBSE)

## மேற்கோள்கள்


## வெளி இணைப்புகள்
* கல்லூரியின் அதிகாரப்பூர்வ இணையத்தளம்

பகுப்பு:சௌராட்டிரர் அமைப்புகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள பொறியியல் கல்லூரிகள்
பாராசாஜிட்டா எலிகன்ஸ்

**பாராசாஜிட்டா எலிகன்ஸ்** (*Parasagitta elegans*) என்பது சாஜிட்டிடே குடும்பத்தைச் சார்ந்த  சிறிய அம்பு வடிவ புழு, முன்னர்  இதனை சாஜிட்டா எலிகன்ஸ் என அழைக்கப்பட்டது.

## புற அமைப்பியல்
பாராசாஜிட்டா எலிகன்ஸ் (முந்தைய சாஜிட்டா எலிகன்ஸ் ). பெரிய விலங்குகளின்   உடல் குறுகிய, உறுதியான மற்றும் ஒளிபுகா தன்மை உடையதாக இருக்கிறது.  

துடுப்புகள் பிரிக்கப்பட்ட, வட்டமான, மற்றும் முற்றிலும் சாய்ந்த நிலையில் இருக்கும். முன்புற துடுப்புகள் கீழ்புற நரம்பு முடிச்சுக்களில் இருந்து தொடங்கும். இதில் உணவுப் பாதைக் குழாய் உள்ளது.  கண்களானது சிறிய,மற்றும் உருண்டை வடிவ நிறமிக் கொண்டது . கருப்பைகள் நீண்ட மற்றும் குறுகிய அமைப்பைக் கொண்டது . செமினல் வெசிக்கள் கோண வடிவத்தில், வால் துடுப்புகளுக்கு   அடுத்ததாகவோ அல்லது மிக நெருக்கமாகவோ பின்துடுப்புகளிலிருந்து பிரிக்கப்படுகிறது.

உடற்கூறியல், இனப்பெருக்கம், வகைப்பாடு மற்றும் புதைபடிவ பதிவு போன்றவற்றிற்கு; கீட்டோக்நாத்தாவைப் பாருங்கள்

## வகைப்பாட்டியல்
மூன்று துணை சிற்றினங்களான சாஜிட்டா எலிகன்ஸ் பால்க்டிகா மற்றும் சாஜிட்டா எலிஜன்ஸ் எலிஜன்ஸ் அடையாளம் காணப்பட்டுள்ளன.  இந்த துணை சிற்றினங்கள் நீரின் வெப்பநிலையைப் பொறுத்து  அவை வளரும் அளவு மாறுபடும் எனக் கருதப்படுகிறது, அவை ஒத்திருக்கும் சிற்றினங்களாக அறிகுறி இருக்கலாம். கொக்கிகள் மற்றும் பற்கள் ஆகியவற்றின் எண்ணிக்கை மூன்று துணை சிற்றினங்களில் சிறிது வேறுபட்டு காணப்படும்.

## சூழ்நிலையியல்
### பொதுவானவை
*ஸ்பேடாலா* சிற்றினம் நீரில் மூழ்கியவை தவிர மற்ற, அம்பு புழுக்கள் எல்லாமேநீரில் மிதப்பவைக்கான தகவமைப்பைப் பெற்றுள்ளன. இவை இரவில் நீரின் மேற்பரப்பில் நீந்திக் கொண்டும், பகல் நேரங்களில் நீரில் மூழ்கியும் காணப்படும். அவை பெரும்பாலான நேரங்களில் நீரோட்டத்திற்கு எதிராகவும், முன்னோக்கியும், வேகமாகவும் நகருவதற்கு வால் துடுப்பில் உள்ள நீளவாக்கில் அமைந்த தசைகளை பயன்படுத்துகிறது. கிடைமட்ட துடுப்புகள் உடற்பகுதிக்கு எல்லைகளாகவும் உயிரிக்கு நிலைப்புத்தன்மை வழங்குவதோடு நீந்தும்போது மிதப்பதற்கும் உதவுகிறது.

### பரவல்
*பாராசாஜிட்டா எலிகன்ஸ்* மற்றும் மூன்று துணை சிற்றினங்களும்  ஆர்க்டிக் பகுதிகளிலும் மற்றும் ஆர்க்டிக் துணைப்பகுதிகளிலும் வாழ்கின்றன. *சா. எலிகன்ஸ் எலிகன்ஸ்* என்பது கடலோர கடற்கரைப் பகுதியில் வாழும் துணை சிற்றினம். *சா. எலிகன்ஸ் ஆர்க்டிக்கா* என்பது போரியல்-ஆர்க்டிக்வடிவமாகவும், மற்றும் *சா. எலிகன்ஸ் பால்டிக்கா * என்பது சிறிய வடிவத்தைக் கொண்டு பால்டிக் கடல் அருகே மட்டும் காணப்படும் உயிரியாகும்.

## மேற்கோள்கள்

பகுப்பு:புழுக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பொன். ராஜா

**பொன். ராஜா** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பொன்னேரி சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் கட்சி சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது பட்டியல் சாதியினர் மற்றும் பட்டியல் பழங்குடியினருக்கென ஒதுக்கப்பட்ட தனித்தொகுதியாகும்.

பின்னர் 2016 தேர்தலில் இத்தொகுதியானது, பி. பலராமன் என்பவரால் கைப்பற்றப்பட்டது.

## மேற்கோள்கள்

பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
க. சுந்தரம்

**க. சுந்தரம்** (*K. Sundaram*)(1 சூலை 1949-18 செப்டம்பர் 2024) ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, திராவிட முன்னேற்றக் கழகம் கட்சி சார்பாக பொன்னேரி சட்டமன்றத் தொகுதியில் இருந்து 1989 மற்றும் 1996 தேர்தல்களில் வேட்பாளராகப் போட்டியிட்டு வெற்றிபெற்றார். இந்ததொகுதி பட்டியல் சாதியினர் மற்றும்  பட்டியல் பழங்குடியினருகென ஒதுக்கப்பட்ட தனித்தொகுதியாகும். சுந்தரம் கருணாநிதி அமைச்சரவையில் ஆதிதிராவிடர் நலத்துறை மற்றும் பால்வளத் துறை அமைச்சராகப் பதவி வகித்தார்.

2005 சூன் மாதம் தமிழ்நாடு காவல்துறையினரால் வருமானத்திற்கு அதிகமான சொத்து சேர்த்ததாக குற்றம் சாட்டப்பட்ட சில தி.மு.க. சட்டமன்ற உறுப்பினர்களுடன் இவரும், இவருடைய மனைவியும், இரண்டு மைத்துனர்களும் அடங்குவர். இவர்கள் மீது சாட்டப்பட்ட குற்றங்களுக்கு போதிய ஆதாரங்கள் இல்லாத காரணத்தினால் 2015ஆம் ஆண்டு இந்த வழக்குகளை நீதிமன்றம் தள்ளுபடி செய்தது.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:2024 இறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:1949 பிறப்புகள்
சொர்ணாளி (இசைக் கருவி)

**சொர்ணாளி** என்பது இலங்கையின் கிழக்கு மாகாணத்தில் தமிழர் மத்தியில் பெரிதும் வழக்கில் இருக்கும் ஒர் இசைக் கருவி ஆகும். இது பறை மேளத்துடன் இணைந்து பெரிதும் இசைக்கப்படுகின்றது.  இந்த இசைக் கருவி மூச்சு விடாமல் தொடர்ச்சியாக வாசிக்கப்படுவது போன்ற ஒரு தொடரிசையைத் தருகிறது. சிங்கள மக்கள் இந்த இசைக் கருவியை 'ஹொரணை' என்ற பெயரில் அழைத்துப் பயன்படுத்துகின்றனர்.

## மேற்கோள்கள்


பகுப்பு:தமிழர் இசைக்கருவிகள்
செகான் கருணாதிலக்க

**செகான் கருணாதிலக்க** (*Shehan Karunatilaka*, பிறப்பு: 1975) இலங்கையைச் சேர்ந்த புதின எழுத்தாளர் ஆவார். இவர் 2010 இல் எழுதிய ஆங்கில மொழிப் புதினம் *சைனாமேன்* பொதுநலவாய பரிசு, தெற்காசிய இலக்கியத்திற்கான டி.எசு.சி பரிசு, கிராத்சியான் பரிசுகளைப் பெற்றது. அத்துடன் விசுடனின் 'எல்லா காலத்திலும் இரண்டாவது சிறந்த துடுப்பாட்டப் புத்தகமாகத்' தேர்ந்தெடுக்கப்பட்டது. இவரது மற்றுமொரு புதினமான *மாலி அல்மெய்தாவின் ஏழு நிலாக்கள்* என்ற ஆங்கிலப் புதினத்திற்கு 2022 ஆம் ஆண்டிற்கான புக்கர் பரிசு வழங்கப்பட்டது.

## வாழ்க்கைக் குறிப்பு
செகான் கருணாதிலக்க 1975 இல் இலங்கையின் தெற்கே காலியில் பிறந்தார். கொழும்பு, கொள்ளுப்பிட்டி புனித தோமையர் ஆரம்பப் பள்ளியில் கல்வி கற்று பின்னர் நியூசிலாந்து சென்று வங்கானி பள்ளியில் பயின்றார். பின்னர் மெசே பல்கலைக்கழகத்தில் ஆங்கில இலக்கியம், வணிக முகாமைத்துவம் ஆகிய துறைகளில் பட்டம் பெற்றார். இலண்டன், ஆம்ஸ்டர்டம் நகரங்களிலும் பின்னர் சிங்கப்பூரிலும் பணியாற்றினார்.

## பணிகள்
சேகன் கருணாதிலக விளம்பரத்துறையில் பணி செய்தார்.  தி கார்டியன், நியூஸ்விக், நேஷனல் ஜாக்ராபிக்,  ரோலிங் ஸ்டோன், விஸ்டன், தி கிரிக்கட்டர், தி எக்கனாமிக் டைம்ஸ் ஆகிய பத்திரிகைகளில் எழுதி வருகிறார். இவரது முதல் புதினம் பெயிண்டர் என்னும் பெயரில் வந்தது. 2000 ஆம் ஆண்டுக்குரிய கிரெடியான் பரிசு கிடைத்தது. 

இரண்டாவது புதினம்  சைனாமேன்: தி லெஜென்ட் ஆப் பிரதீப் மேத்யூ  கிரிக்கட் ஆட்டத்தைப் புனைவு செய்து இலங்கை சமூகத்தைப் பற்றி விவரிக்கிறது. இந்தப் புதினத்திற்குக் காமன்வெல்த் புக் பரிசு, 2012 ஆம் ஆண்டு டி எஸ் சி பரிசு, 2008 ஆம் ஆண்டு கிரேடிங் பரிசு ஆகியன கிடைத்தன. 2015 இல் சிங்கள மொழியில் இந்தப் புதினம் மொழிபெயர்க்கப்பட்டது.

## மேற்கோள்

## வெளி இணைப்புகள்
* இணையதளம்
* Madushka Balasuriya, "Shehan Karunatilaka, on life and the afterlife", *Daily FT*, 7 March 2020.
* Harsh Pareek, "Shehan Karunatilaka talks cricket, war, life, death — and everything that falls in between", 12 March 2022.

பகுப்பு:வாழும் மக்கள்
பகுப்பு:சிங்கள இசைக்கலைஞர்கள்
பகுப்பு:இலங்கை எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:சிங்கள எழுத்தாளர்கள்
பகுப்பு:புக்கர் பரிசு பெற்றவர்கள்
சி. சுப்ரமணி

**சி. சுப்ரமணி** (*C. Subramani*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் **சி.எஸ். மணி** என்றும் அழைக்கப்படுகிறார். இவர் திமுக சார்பாக திருவள்ளூர் தொகுதியிலிருந்து, 1996 ஆம் ஆண்டு நடந்த சட்டமன்றத் தேர்தலில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

2003 ஆம் ஆண்டு அக்டோபர் மாதம் வருமானத்துக்கு அதிகமாக சொத்து சேர்த்தார் என்ற காரணத்துக்காக இவரது நான்கு சொத்துக்கள் தமிழ்நாடு காவல்துறையின் பிரிவான லஞ்ச ஒழிப்பு மற்றும் கண்காணிப்புத் துறையினரால் முடக்கப்பட்டன. அப்பொழுது தமிழ்நாடு அரசின் ஆட்சி பீடத்திலிருந்த அனைத்திந்திய அண்ணா திராவிட முன்னேற்றக் கழகத்தைச் சார்ந்த ஜெ. ஜெயலலிதா இது போன்று பல குற்றச்சாட்டு சாட்டியுரைத்து புலன் விசாரணையை மேற்கொண்டார். இவர், இவருடைய மனைவி மற்றும் இரண்டு மகன்கள் ஆகியோர் மீது 2005 ஆம் ஆண்டில் குற்றம் சாட்டப்பட்டிருந்தது. போதிய ஆதாரங்கள் இல்லாத காரணத்தால் அனைத்து குற்றச்சாட்டுகளும் 2015 ஆம் ஆண்டில் நீதிமன்றத்தால் தள்ளுபடி செய்யப்பட்டன.

## உசாத்துணைகள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருவள்ளூர் மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:1935 பிறப்புகள்
டி. சுதர்சனம்

**டி. சுதர்சனம் **(D. Sudarsanam) இந்தியாவைச் சேர்ந்த ஓர் அரசியல்வாதியாவார். தமிழ்நாடு மாநிலத்தின் முன்னாள் சட்ட மன்ற உறுப்பினராகவும் இருந்தார். 1941/1942 ஆம் ஆண்டில் பிறந்த இவருக்கு அமர்நாத், கோபிநாத், அரவிந்து என மூன்று மகன்கள் உள்ளனர்.

## அரசியல் வாழ்க்கை
சுதர்சனம் இந்திய தேசிய காங்கிரசு கட்சி சார்பாக 1991ஆம் ஆண்டு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றிபெற்றார். மேலும் 1996ஆம் ஆண்டு தமிழ்நாடு சட்டமன்றத் தேர்தலில் தமிழ் மாநில காங்கிரசு(மூப்பனார்) கட்சியின் வேட்பாளராக பூந்தமல்லி தொகுதியில் போட்டியிட்டு வெற்றி பெற்றார்.

## தமிழ்மாநில காங்கிரசுடன் அரசியல் வாழ்க்கை
இந்திய தேசிய காங்கிரசிலிருந்து பிரிந்து தமிழ் மாநில காங்கிரசு உருவானபோது இவர் ஜி. கே. மூப்பனாரைப் பின்பற்றி அவருக்கு உறுதுணையாக நின்றார்.  அக்கட்சியின் மாநிலப் பொருளாளராகவும் நியமிக்கப்பட்டார். 
இவர் திருவள்ளூர் தொகுதியிலிருந்து தமிழ் மாநில காங்கிரசு, மூப்பனார் கட்சியின் வேட்பாளராக 2001 தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.  தமிழ் மாநில காங்கிரசு கட்சியானது இந்திய தேசிய காங்கிரசில் இணையும்வரை அக்கட்சியிலேயே இருந்தார்

## காங்கிரசு சட்டமன்ற கட்சித் தலைவர்
2006 தமிழ்நாடு சட்டமன்றத் தேர்தலில் இவர் இந்திய தேசிய காங்கிரசு கட்சி சார்பாகபோட்டியிட்டு வெற்றிபெற்றார். 2006 தேர்தலுக்குப்பின் இவர் தமிழ்நாடு சட்ட மன்றத்தில் காங்கிரசு கட்சியின் சட்டமன்ற கட்சித் தலைவராகப் பதவி வகித்தார்.

## இறப்பு
2010 உலகத் தமிழ்ச் செம்மொழி மாநாட்டில் பங்கேற்றுக்கொண்டிருக்கும் போது இவர் உடல் சுகவீனம் அடைந்ததால் மருத்துவமனையில் சேர்க்கப்பட்டார். கோயம்பத்தூரில் உள்ள ஒரு மருத்துவமனையில் பல்லுருப்பு செயலிழப்பு காரணமாக உயிர் நீத்தார். இறக்கும்போது இவருக்கு வயது 68 ஆகும்.

## மேற்கோள்கள்

பகுப்பு:1943 பிறப்புகள்
பகுப்பு:2010 இறப்புகள்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கடலூர் மாவட்ட மக்கள்
மலையகத் தமிழர் தலைப்புகள் பட்டியல்

## பொது
* மலையகத் தமிழர்
* மலையகம்

## [[:பகுப்பு:மலையகத் தமிழர் வரலாறு|வரலாறு]]
* மலையகத் தமிழர் வரலாறு
* ஆதிஇலட்சுமி
* எஜமான்-வேலாயாள் சட்டம் - 1841
* சிலோன் வேலாயாட் சட்டம்  - 1865 
* மஜோரிபோங்ஸ் ஆணைக்குழு அறிக்கை - 1917

## [[:பகுப்பு:மலையகத் தமிழர் பண்பாடு|பண்பாடு]]
* மலையகத் தமிழ் இலக்கியம் - மலையக இலக்கியம்
* மலையக தமிழர் பண்பாடு
* மலையகத் தமிழர் சமய நம்பிக்கைகள்
* மலையகத் தமிழர் நாட்டுப்புறப் பாடல்கள்

* கோடங்கி
* உருமி
* அளிக்கி

### கூத்துக்கள்
* காமன் கூத்து
* அர்ச்சுனன் தபசு
* கெங்கையம்மன் கூத்து
* பொன்னர் சங்கர் கூத்து
* காத்தவராயன் கூத்து
* ஏழுகன்னிமார் கதை
* நல்லத்தங்காள் கதை
* குசலன் கதை/லவகுசா கூத்து 
* மாரியம்மன் தாலாட்டு

### ஆட்டங்கள்
* கெங்கையம்மன் ஆட்டம்
* நொண்டி மேளம்
* நெருப்பு விளையாட்டு
* பொய்க்கால் ஆட்டம்
* காவடியாட்டம்
* தோகையாட்டம்
* கும்மியாட்டம்
* கரகாட்டம்

### நாட்டுப்புறவியல்
* தாலாட்டு
* ஒப்பாரி
* தெம்மாங்கு

## [[:பகுப்பு:மலையகத் தமிழர் ஊடகங்கள்|ஊடகங்கள்]]

## [[:பகுப்பு:மலையகத் தமிழர் கல்வி|கல்வி]]

## புவியியியல்
* மலையகத் தமிழர் பரம்பல்
:* மத்திய மாகாணம், இலங்கை
::* நுவரெலியா
::* கண்டி
:* ஊவா மாகாணம்
::* பதுளை
:* சப்ரகமுவா மாகாணம்
::* இரத்தினபுரி
:* மேல் மாகாணம், இலங்கை

### தோட்டங்களும் ஊர்களும் நகரங்களும்
*  தோட்டக்குடியிருப்புகள்
* ராஜலிங்கபுரம் http://www.namathumalayagam.com/2015/11/blog-post_64.html
* பசும்பொன் வீட்டுத்திட்டம் http://tamilthanthi.lk/2016/01/30/மலையக-புதிய-கிராம-வீடமைப/ 

## [[:பகுப்பு:மலையகத் தமிழ் நபர்கள்|நபர்கள்]]
* கே. ராஜலிங்கம்
* பழனி திகாம்பரம்
* சௌமியமூர்த்தி தொண்டமான்
* க. அஞ்சுகம் - உருத்திர கணிகையர் கதாசாரத் திரட்டு
* எச். நெல்லையா
* ஜி.கணகராஜ் மாஸ்டர்

## [[:பகுப்பு:மலையகத் தமிழர் அமைப்புகள்|அமைப்புகள்]]
* இலங்கை இந்திய சங்கம்  - நகர்புற மலையகத் தமிழர்களின் நல்வாழ்வுக்கு உதவிய அமைப்பு
* இந்திய சங்கம் - நகர்புற மலையகத் தமிழர்களின் நல்வாழ்வுக்கு உதவிய அமைப்பு
* உழைப்பாளர் சங்கம் - கோ. நடேசய்யர் இணைத் தலைவராக விளங்கிய அமைப்பு
* இலங்கை தோட்டத்தொழிலாளர் யூனியன் - இடதுசாரிகள் தொழிற்சங்க அமைப்பு
* இலங்கை தொழிலாளர் காங்கிரஸ்
* இளைஞர் தமிழ்ச்சங்கம்,  இளைஞர் மன்றம்
* மலையக நல்வாழ்வு வாலிபர் சங்கம்
* மலையக இளைஞர் முன்னணி
* மலையக இளைஞர் பேரவை
* மலையக மக்கள் இயக்கம்
* மலையகத் தமிழர் பண்பாட்டுப் பேரவை
* மலையக சமூக ஆய்வு மையம்
* மலையக தமிழ் ஆய்வு மையம்
* மலையக தமிழீழ ஊடகவியல் சங்கம்
* மலையக ஆய்வுக் களம்
* மலையக மகளிர் மன்றம்

பகுப்பு:மலையகத் தமிழர்
பகுப்பு:சமூகம் தலைப்புகள் பட்டியல்
செ. பட்டாபிராமன்

**செ. பட்டாபிராமன்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, அனைத்திந்திய அண்ணா திராவிட முன்னேற்றக் கழகம் கட்சி சார்பாக திருவள்ளூர் தொகுதியில் இருந்து 1977, 1980 மற்றும் 1984 ஆகிய தேர்தல்களில் வேட்பாளராகப் போட்டியிட்டு வெற்றிபெற்றார்.

## உசாத்துணைகள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
எஸ். அப்துல் ரஹீம்

**எஸ். அப்துல் ரஹீம்** (*S. Abdul Rahim*) ஒரு இந்திய அரசியல்வாதி ஆவார். இவர் தமிழ்நாட்டின் முன்னாள் சட்டமன்ற உறுப்பினர் ஆவார். இவர் ஆவடி சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் சார்பாக பதினான்காவது தமிழ்நாடு சட்டமன்றத்தின் உறுப்பினராகத் தேர்ந்தெடுக்கப்பட்டார்.

இவர் பிற்பட்டோர் மற்றும் சிறுபான்மையினர் நலத்துறை அமைச்சராகப் பதவி வகித்தார்.

2016 தமிழ்நாடு சட்டமன்றத் தேர்தலில் இத்தொகுதியில் கே. பாண்டியராஜன் என்பவர் வெற்றிபெற்றார்.

## அரசியல் வாழ்க்கை
எஸ். அப்துல் ரஹீம் தன்னுடைய பதினெட்டாம் வயதில் அனைத்திந்திய அண்ணா திராவிட முன்னேற்றக் கழகத்தில் சேர்ந்தார். இவர் இரண்டு முறைஆவடி நகராட்சியின் நகர்மன்ற துணைத்தலைவராக சேவை புரிந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
து. இராசரத்தினம்

**து. இராசரத்தினம்** (*D. Rajarathinam*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டு நடந்த சட்டமன்றத் தேர்தலில், திருப்பெரும்புதூர் தொகுதியிலும், 1977 மற்றும் 1980ஆம் ஆண்டு தேர்தல்களில், பூந்தமல்லி தொகுதியிலும், திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:காஞ்சிபுரம் மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
எஸ். வேதாசலம்

**எஸ். வேதாசலம்**, ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக, அம்பத்தூர் சட்டமன்றத் தொகுதிக்கான தேர்தலில் போட்டியிட்டு, பதினான்காவது தமிழ்நாடு சட்டமன்ற உறுப்பினரானார்.

இத்தொகுதியில் 2016 ஆம் ஆண்டு தமிழ்நாடு சட்டமன்றத் தேர்தலில்  வி. அலெக்சாண்டர் என்பவர் வெற்றிபெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1953 பிறப்புகள்
கே. குப்பன்

**கே. குப்பன் **இவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக திருவொற்றியூரிலிருந்து, பதினான்காவது தமிழ்நாடு சட்டமன்றத்தின் உறுப்பினராகத் தேர்ந்தெடுக்கப்பட்டார்.

பின்னர் 2016 சட்டமன்றத் தேர்தலில் இத்தொகுதியானது கே. பி. பி. சாமி என்பவர் வெற்றிபெற்றார். 2016 செப்டம்பரில், நடைபெற்ற சென்னை மாநகராட்சித் தேர்தலில் கே. குப்பன் அஇஅதிமுக வேட்பாளராக முன்னிறுத்தப்பட்டார்.

## மேற்கோள்கள்

பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:திருவள்ளூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. சி. விஜயன்

**டி. சி. விஜயன்** ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகம் கட்சி சார்பாக, திருவொற்றியூர் (சட்டமன்றத் தொகுதி)யிலிருந்து, 1996 ஆம் ஆண்டு நடந்த சட்டமன்றத் தேர்தலில் போட்டியிட்டு வெற்றிபெற்றார்.

இவர் நீண்ட நாள் சட்ட மன்ற உறுப்பினராக இல்லை. 2001 தமிழ்நாடு சட்டமன்றத் தேர்தலுக்குப் பின், இவர் திருவொற்றியூர் நகராட்சியின் நகரமன்றத் தலைவர் பதவிக்கு முன்னிறுத்தப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. வெற்றிவேல்

**பி. வெற்றிவேல்** (*P. Vetrivel*)(1959 அல்லது 1960 - 15 அக்டோபர் 2020) இந்தியாவின் தமிழ்நாட்டைச் சேர்ந்த அரசியல்வாதி ஆவார்.

## வாழ்க்கை
வெற்றிவேல் பெரம்பூர் தொகுதியிலிருந்து பதினைந்தாம் தமிழ்நாடு சட்டப்பேரவைக்கு 2016ஆம் ஆண்டு தமிழகச் சட்டமன்றத் தேர்தலில் அனைத்திந்திய இந்திய அண்ணா திராவிட முன்னேற்றக் கழகம் சார்பில் தேர்ந்தெடுக்கப்பட்டார். முன்னதாக 2011ல் நடைபெற்ற சட்டமன்றத் தேர்தலில் ஆர். கே. நகர் தொகுதியிலிருந்து தேர்ந்தெடுக்கப்பட்டார்.சொத்து வழக்கில் தண்டனை பெற்றதால் ஜெ. ஜெயலலிதா பதவியை இழக்க ஏற்பட்டது. வழக்கிலிருந்து விடுவிக்கப்பட்டபிறகு ஜெயலலிதா போட்டியட வசதியாக ஆர்.கே.நகர் சட்டமன்ற உறுப்பினர் பதவியை இராஜினாமா செய்தார்..

முதலமைச்சர் எடப்பாடி க.பழனிசாமிக்கு அளித்த ஆதரவை திரும்பப்பெற்றதோடு, கிளர்ச்சித் தலைவர் டி. டி. வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர்.

## இறப்பு
கோவிட் பெருந்தொற்று காரணமாகச் சிகிச்சைக்காக மருத்துவமனையில் அனுமதிக்கப்பட்டிருந்த இவர் அக்டோபர் 15, 2020 அன்று சிகிச்சை பலனின்றி உயிரிழந்தார்.

## மேற்கோள்கள்

பகுப்பு:இருபதாம் நூற்றாண்டு பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:2020 இறப்புகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:சென்னை மாவட்ட மக்கள்
இரா. மணிமாறன்

**இரா. மணிமாறன்** (*R. Manimaran*) என்பவர் இந்தியாவைச் சேர்ந்த ஓர் அரசியல்வாதியும் தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். பதினான்காவது தமிழ்நாடு சட்டமன்ற உறுப்பினர் தேர்வுக்காக நடைபெற்ற 2011 தமிழ்நாடு சட்டமன்றத் தேர்தலில் இவர் பூந்தமல்லி (சட்டமன்றத் தொகுதி)யில் அனைத்திந்திய அண்ணா திராவிட முன்னேற்றக் கழகம் கட்சியின் சார்பாக போட்டியிட்டு வெற்றி பெற்றார். இத்தொகுதி பட்டியல் சாதியினர் மற்றும் பட்டியல் பழங்குடியின வேட்பாளர்களுக்கென நிர்ணயிக்கப்பட்ட தனித்தொகுதியாகும்.

தமிழ்நாடு சட்டமன்றத் தேர்தல், 2016ஆம் ஆண்டு நடைபெற்ற தேர்தலில் போட்டியிட்ட இவர் இத்தொகுதியில் டி. ஏ. எழுமலை என்பவரால் தோற்கடிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஜி. பீம் ராவ்

**ஜி. பீம் ராவ் ** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.  இவர் மதுரவாயல் தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) கட்சி சார்பாக பதினான்காவது தமிழ்நாடு சட்டமன்றத்தின் உறுப்பினராகத் தெர்ந்தெடுக்கப்பட்டார்.

பின்னர் 2016 சட்டமன்றத் தேர்தலில், இத்தொகுதியில் பி. பெஞ்சமின் என்பவர் வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்ப் பொதுவுடமைவாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
செங்கை சிவம்

**செங்கை சிவம்**, (*Chengai Sivam*) என்பவர் தமிழ் நாட்டினைச் சார்ந்த இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம்(திமுக) கட்சி சார்பாக, பெரம்பூர் தொகுதியில் தமிழ்நாடு சட்டமன்றத் தேர்தல், 1989 மற்றும் தமிழ்நாடு சட்டமன்றத் தேர்தல், 1996 ஆகிய தேர்தல்களில் போட்டியிட்டு வெற்றிபெற்றார். இத்தொகுதி பட்டியல் சாதியினரும் மற்றும் பட்டியல் பழங்குடியின வேட்பாளர்களும் போட்டியிடக்கூடிய தனித்தொகுதியாகும். 2022-இல் சென்னை பெருமாநகராட்சியின் மாநகரத் தந்தையாகத் தேர்தெடுக்கப்பட்ட இரா. பிரியா அவர்களின் மாமா செங்கை சிவம்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:2015 இறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1947 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
கே. மகேந்திரன்

**கே. மகேந்திரன்** ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் மற்றும் இந்நாள் சட்ட மன்ற உறுப்பினர் ஆவார். இவர் இந்திய பொதுவுடமைக் கட்சி கட்சி சார்பாக பெரம்பூர் (சட்டமன்றத் தொகுதி)யில் தமிழ்நாடு சட்டமன்றத் தேர்தல், 2001 மற்றும்  தமிழ்நாடு சட்டமன்றத் தேர்தல், 2006 ஆகிய தேர்தல்களில் போட்டியிட்டு வெற்றிபெற்றார்.

## மேற்கோள்கள்

பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
இராயபுரம் ராமானுஜன் அருங்காட்சியகம்

**இராயபுரம் ராமானுஜன் அருங்காட்சியகம்** என்பது தமிழ்நாட்டின் தலைநகரான சென்னை, இராயபுரத்தின் சோமு செட்டித் தெருவில் உள்ள ஒரு சிறிய அருங்காட்சியகமாகும். இந்த அருங்காட்சியகமானது இராமானுஜனின் 125 ஆவது பிறந்த நாளை முன்னிட்டு *மகமாயி அம்மாள் தங்கப்பா நாடார் கல்வி வளர்ச்சி அறக்கட்டளையால்* 1993 ஆம் ஆண்டு தொடங்கப்பட்டது.

இந்த அருங்காட்சியகத்தில் இராமானுஜனின் வாழ்கையில் நடந்த நிகழ்வுகளின் ஒளிப்படங்கள் காட்சிப்படுத்தப்பட்டுள்ளன. அதில் அவருடைய அம்மா கோமளத்தம்மாள், மனைவி ஜானகி, ராமானுஜன் வீட்டின் முன் தோற்றம், அவர் பயன்படுத்திய பலகை , ராமானுஜன் நோயில் வீழ்ந்தபோது பயன்படுத்திய பாத்திரம், அவர் படித்த பள்ளிக்கூடம், பரிசுப் பொருட்கள், சான்றிதழ்கள் மற்றும் இறப்பு சான்றிதழ் என அனைத்தும் ஒளிப்படங்களாக உள்ளன. மேலும், இராமானுஜத்தின் 5 புத்தகங்களும் இங்கே உள்ளன.

கணித மேதை ஹார்டிக்குப் புரியாத கணக்குப் புதிருக்கு இராமானுஜன் அளித்த விடையை ஒளிப்படமாக்கியும் வைக்கப்பட்டுள்ளது. இராமானுஜத்தின் கணிதச் சூத்திரம், தேற்றம் போன்ற அரிய பொக்கிஷங்களையும் சேகரித்து இங்கே காட்சிப்படுத்தியிருக்கிறார்கள். சிறார்கள் கணிதத்தைச் சுலபமாக அறிந்துகொள்ள இங்கே கணித உபகரணங்களும், சிறார்களுக்கென ஒரு நூலகமும் அமைக்கப்பட்டுள்ளது.
## மேற்கோள்கள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சென்னைச் சுற்றுலா மையங்கள்
பகுப்பு:இராமானுசன்
2017 வங்காளதேச நிலச்சரிவுகள்

வங்கதேச நாட்டின் *ரங்கமதி*, சிட்டகொங் மற்றும் பந்தர்பன் மாவட்டப் பகுதிகளில் 12 ஜூன் 2017 அன்று பெய்த கனமழைக்குப் பின்னர் நிகழ்ந்த நிலச்சரிவின் காரணமாக பொதுமக்கள் 156 பேர் மரணமடைந்தனர். இப்பகுதிகள் இந்திய எல்லையை ஒட்டிய பகுதிகளாகும். மீட்புப்பணியில் ஈடுபட்ட வீரர்கள் நால்வரும் மரணமடைந்தனர்.

## காரணம்
பருவமழைக் காலம் என்பதால், 12 ஜூன் 2017 அன்று அதிகாலை கனமழை பொழியத்தொடங்கியது. இதன் தொடர்ச்சியாக நிகழ்ந்த நிலச்சரிவே இவ்விடர்பாடுகளுக்கு முக்கியக் காரணமாகும்.

## பாதிப்பு
நிலச்சரிவின் காரணமாக வங்காளதேசம் மற்றும் இந்தியப் பகுதிகளில் 156 பேர் மரணமடைந்தனர். மேலும் 100- க்கும் அதிகமானோர் காணாமல் போயினர். பலியானோரின் எண்ணிக்கை இன்னும் அதிகரிக்கக்கூடும் என அதிகாரிகள் கருதினர். *ரங்கமதி* பகுதியில் மட்டும் 5000 வீடுகள் சேதமடைந்தனர், 103 பேர் மரணமடைந்தனர். *சிட்டகொங்* 36 பேரும் *பந்தர்பன்* பகுதியில் 10 பேரும் மரணமடைந்தனர். இந்தியாவின் மிசோரம் மற்றும் அசாம் பகுதிகளில் 11 பேர் கனமழை மற்றும் இடியின் காரணமாக மரணமடைந்தனர்.

## மேற்கோள்கள்

பகுப்பு:2017 இல் நிலச்சரிவுகள்
பகுப்பு:வங்காளதேசத்தில் நிலச்சரிவுகள்
ஸ்ரீ சாரதா மகளிர் கல்லூரி, சேலம்

**ஸ்ரீ சாரதா மகளிர் கல்லூரி**,  சுவாமி சித்பவானந்தர் நிறுவிய **இராமகிருஷ்ண தபோவனம்**, திருப்பராய்த்துறை நிர்வாகத்தின் கீழ் 1961ல், மகளிர் கல்வி மேம்பாட்டிற்காக, சேலத்தில் நிறுவப்பட்டது. 1998ஆம் ஆண்டு முதல் இக்கல்லூரி, சேலம் பெரியார் பல்கலைக்கழகத்தின் இணைப்புக் கல்லூரியாக செயல்படுகிறது.

## அமைவிடம்
ஸ்ரீ சாரதா மகளிர் கல்லூரி சேலம் மாநகரில் நகர்ப் பகுதியில் உள்ள தன்னாட்சி பெற்ற பெண்களுக்கான கல்லூரிகளில் ஒன்றாகும்.

## வரலாறு,
மகளிர் மேம்பாட்டிற்காக 1961ஆம் ஆண்டில் துவக்கப்பட்ட இக்கல்லூரி கலை, அறிவியல் மற்றும் வணிகவியல் துறைகளில் இளங்கலை, முதுகலைக் கல்வி பட்டப்படிப்புகளை வழங்குகிறது. சென்னைப் பல்கலைக்கழகத்தின் கீழ் இயங்கிய இக்கல்லூரி, 1998 இல் பெரியார் பல்கலைக்கழகம் உருவாக்கப்பட்ட போது அதனுடன் இணைக்கப்பட்டது. பின்னர் தன்னாட்சி அந்தஸ்து பெற்றது.

## துறைகள்
*தமிழ்
*ஆங்கிலம்
*தாவரவியல்
*வேதியியல்
*வர்த்தகம்
*கணினி அறிவியல்
*பொருளியல்
*புள்ளியியல்
*மனையியல்
*வரலாறு
*கணிதம்
*இயற்பியல்
*விலங்கியல்
மேலும் பல்வேறு துறைகளில் பட்டப் படிப்புகள், பட்ட மேற்படிப்புகள் மற்றும் முனைவர் பட்டப் படிப்புகள் பயிற்றுவிக்கப்படுகின்றன.

## மேற்கோள்கள்
 

## வெளி இணைப்புகள்
*கல்லூரியின் இணையத்தளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:சேலம் மாவட்டத்திலுள்ள தனியார் கலைக் கல்லூரிகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:பெரியார் பல்கலைக்கழக இணைவுக்கல்லூரிகள்
கிரென்ஃபெல் கட்டிடத் தீ

இலண்டன் நகரின் மேற்குப் பகுதியில் உள்ள *கிரென்ஃபெல்* கட்டிடத்தில் பிரிட்டன் கோடைகால நேரப்படி அதிகாலை ஒரு மணியளவில்  ஏற்பட்ட தீவிபத்தில் பலர் கொல்லப்பட்டனர்.

## தீ விபத்து
இருபத்தி நான்கு மாடிகளைக் கொண்ட மக்கள் குடியிருப்பிற்கான கட்டிடம் தீப்பிடித்தது. தீயை கட்டுக்குள் கொண்டுவர 250 தீயணைப்பு வீரர்களும் 45 தீயணைப்பு வாகனங்களும் பயன்படுத்தப்பட்டன. இவ்விபத்தில் 12 பேர் கொல்லப்பட்டனர். 77 -க்கும் அதிகமானோர் காயமடைந்தனர். அவர்கள் மருத்துவமனையில் அனுமதிக்கப்பட்டனர். 20 பேர் ஆபத்தான நிலையில் மருத்துவ சிகிட்சை பெறுகின்றனர்.

## காரணம்

தீ விபத்திற்கான காரணம் அதிகாரபூர்வமாக அறிவிக்கப்படவில்லை. பழுதடைந்த உபகரணத்தினால் தீ விபத்து ஏற்பட்டிருக்கலாம் என ஊடகங்கள் தெரிவித்தன. நான்காவது மாடியில் குடியிருந்த ஒருவர், அவரின் அருகாமை வீட்டின் குளிர்பதனப் பெட்டி அதிகாலை ஒரு மணியளில் தீப்பிடித்ததாகவும் அதுவே இவ்விபத்திற்குக் காரணம் எனத் தெரிவித்தார்.

## மேற்கோள்கள்

பகுப்பு:தீ விபத்துகள்
பகுப்பு:2017 நிகழ்வுகள்
சு. பாலன்

**சு. பாலன்** (*S. Balan*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக, பெரம்பூர் தொகுதியில், தமிழ்நாடு சட்டமன்றத் தேர்தல், 1977 மற்றும் தமிழ்நாடு சட்டமன்றத் தேர்தல், 1980 ஆகியவற்றில் போட்டியிட்டு வெற்றிபெற்றார்.

இவர் திராவிட முன்னேற்றக் கழகம் கட்சி சார்பாக எழும்பூர் தொகுதியில், தமிழ்நாடு சட்டமன்றத் தேர்தல், 1984ல் போட்டியிட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:1926 பிறப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1994 இறப்புகள்
எஸ். பக்கிரிசாமி பிள்ளை

**எஸ். பக்கிரிசாமி பிள்ளை** ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் சமவுடைமை கட்சி சார்பாக பெரம்பூர் சட்டமன்றத் தொகுதியில் சென்னை மாநில சட்டமன்றத் தேர்தல், 1952இல் போட்டியிட்டு வெற்றிபெற்றார். மேலும் இவர் இதே தொகுதியில் சென்னை மாநில சட்டமன்றத் தேர்தல், 1957ல் சுயேச்சை வேட்பாளராக நின்று வெற்றிபெற்றார்.

## உசாத்துணைகள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
லாயிட் ருடால்ப்

**லாயிட் ருடால்ப்** (Lloyd I. Rudolph  நவம்பர் 1, 1927- சனவரி 16 2016) என்பவர் அமெரிக்க நூலாசிரியர், கல்வியாளர் மற்றும் அரசியல் ஆய்வாளர் ஆவார். சிகாகோ பல்கலைக்கழகத்தின் மதிப்புறு பேராசிரியராக இருந்தார்.  இவருடைய எழுத்துக்களும்  படைப்புகளும் இந்தியாவின் அரசியல் சமூக தளங்களைப் பற்றியதாக இருந்தன.

## பிறப்பும் கல்வியும்
லாயிட் ருடால்ப் சிகாகோவில் பிறந்தார். சிகாகோவிலும் எல்ஜினிலும் வளர்ந்தார். எல்ஜின் பள்ளியில் சேர்ந்து படித்தார். ஆர்வர்ட் பல்கலைக்கழகத்தில் இளங்கலைப் பட்டம் 1948 ஆம் ஆண்டில் பெற்றார். எம்பிஏ பட்டம் 1950 ஆம் ஆண்டில் பெற்றார்.
பின்னர் 1956 இல் ஆர்வர்ட் பல்கலைக் கழகத்தில் ஆய்வுப் பட்டம் பெற்றார். 18 ஆம் நூற்றாண்டில் இங்கிலாந்திலும் அமெரிக்காவிலும் அரசியல் கட்சிகளின் நிலைமைகள் பற்றிய ஆய்வைச் செய்தார்.

## பணிகள்
அவருடைய ஆய்வுப்பணி 1948 இல் தொடங்கியது. 1951 இல் பிரான்சுக்குப் பயணமானார். அங்கிருந்து திரும்பி வந்ததும் பொருளியல் ஆலோசகர் குழுவில்  ஆய்வு உதவியாளராகச் சேர்ந்தார். இவருடைய ஆசிரியர் பணி ஆர்வர்டு பல்கலைக் கழகத்தில் தொடங்கியது.
1964 இல் லாய்ட் ருடால்ப் சிகாகோ பல்கலைக் கழகத்தில் பேராசிரியராகச் சேர்ந்து 34 ஆண்டுகள் பல பொறுப்புகளில் இருந்து பணி  செய்தார். 2002 இல் ஒய்வு பெற்றாலும் மதிப்புறு பேராசிரியராக சிகாகோ பல்கலைக் கழகத்தில் தொடர்ந்து பணி  செய்தார்.

ருடால்ப்  தம் நீண்ட கால நண்பர், உடன் பணி செய்த நூலாசிரியர், பெண்மணியான  சூசன் ஹோபர் என்பவரை 1952இல்  திருமணம் புரிந்து கொண்டார். இவர்களுக்கு மூன்று பிள்ளைகள்.

சிகாகோ பல்கலைக் கழகத்திலிருந்து இருவரும் பணி  ஒய்வு பெற்ற பிறகு ருடால்ப் இணையர் அமெரிக்காவிலும் இந்தியாவிலும்  மாறி மாறி வாழ்ந்து வந்தனர்.

நிறுவனப்படுத்தப்பட்ட அரசியல், பொருளாதாரம் பற்றியும் தெற்கு ஆசிய நிலைமைகளை ஒப்பிட்டும் ருடால்பின் ஆய்வுகள் இருந்தன.
இந்திய முதலாளியம், மகாத்மா காந்தியின் கொள்கைகள், வழிமுறைகள் பற்றியும் நூல்கள் எழுதினார்.

ருடால்பும் அவருடைய மனைவியும் சேர்ந்து எட்டு நூல்கள் எழுதினார்கள். இந்தியாவின் பழைய மரபுகள் பற்றியும் புதிய  பழக்கங்கள் பற்றியும் ஆய்வு செய்து தி மாடர்னிட்டி ஆப் டிரெடிஷன் என்னும் நூலில் எழுதினர்.

1984 இல் இந்தியாவில்  பண்பாட்டு அரசியல் , 1994 இல் ராஜஸ்தான் பற்றிய எண்ணங்கள், 2006 இல் அரசைப் பற்றிய அனுபவங்கள் ஆகிய நூல்களைப் பதிப்பித்தார்.

2002இல்  ருடால்ப் இணையர்கள் இருவரும் பல்கலைக் கழக நோரா அண்ட் எட்வார்ட் ரையரசன் உரையை நிகழ்த்தினார்கள்  அந்த உரையில் அவர்களுடைய அறிவார்ந்த வாழ்க்கை பற்றியும் இணைந்து பணியாற்றியது பற்றியும் கூறினர்.

## விருதுகள்
* பத்ம பூசண்-2014 லாயிட் ருடால்ப், சூசன் ருடால்ப் ஆகிய இருவரின் இந்தியா பற்றிய ஆய்வுப் பணிகளைப் பாராட்டி  இருவருக்கும் பத்ம பூசண் விருது அளித்து இந்திய அரசு கவுரவித்தது.
* சிகாகோ பல்கலைக்கழக எமெரிடாஸ் பேராசிரியர்  
* இந்தியாவின் அயலக நண்பர் விருது 
* ருடால்பின்  எழுத்தாக்கங்களை ஆக்சுபோர்டு பல்கலைக்கழகப் பதிப்பகம் மூன்று தொகுப்புகளில் வெளியிட்டது.

லாயிட் ருடால்ப் கலிபோர்னியாவில் ஓக்லாந்தில் 2016 சனவரி 16 இல் காலமானார்.

## மேற்கோள்

பகுப்பு:அமெரிக்கப் பேராசிரியர்கள்
பகுப்பு:அமெரிக்க எழுத்தாளர்கள்
பகுப்பு:1927 பிறப்புகள்
பகுப்பு:2016 இறப்புகள்
த. மாரிமுத்து

**த. மாரிமுத்து** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம்(அதிமுக) கட்சி சார்பாக சட்டமன்றத் தொகுதியில் 1980 மற்றும் 1984 சட்டமன்றத் தேர்தல்களில் போட்டியிட்டு வெற்றி பெற்று, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
நெளியாறு

**நெளியாறு** (*Meander*, **மியான்டர்**) எனப்படுவது ஆற்றின் வளைந்து செல்லும் பாதைகளிலுள்ள ஒரு வளைவாகும். ஆற்றுநீர் அதன்வழியில் காணப்படும் வெளிப்புறக் கரையினை நீண்ட காலமாக அரித்து பள்ளத்தாக்கை அகலப்படுத்தும்போது உண்டாவது மியான்டர்கள் ஆகும். புவியீர்ப்பு விசை காரணமாக ஆற்றுநீர் நீண்ட தொலைவிற்கு ஓடும்போது வளைந்து செல்லும் போக்குகள் எளிதில் ஏற்படுகின்றன. நிலத்தின் மாறுபட்ட அமைப்பும் இதற்கு காரணமாகிறது.

## மேற்கோள்கள்

பகுப்பு:ஆறுகள்
பகுப்பு:நீர்நிலைகள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
திருப்பராய்த்துறை

**திருப்பராய்த்துறை** (Thirupparaitturai) என்பது இந்தியாவின் தமிழகத்தில் திருச்சிராப்பள்ளி மாவட்டத்தில், அந்தநல்லூர் ஊராட்சி ஒன்றியத்தில் உள்ள அந்தநல்லூர் ஊராட்சியில்  காவேரி ஆற்றின் தென் கரையில் அமைந்த ஒரு கிராமம் ஆகும். திருப்பராய்த்துறை கிராமத்தின் அஞ்சல் சுட்டு எண் 639115 ஆகும்.

திருச்சி-கரூர் தேசிய நெடுஞ்சாலையும், திருச்சி-பாலக்காடு இருப்புப்பாதையும் திருப்பராய்த்துறை கிராமத்தின் வழியாகச் செல்கிறது. இக்கிராமம் திருச்சியிலிருந்து 16 கிலோ மீட்டர் தொலைவில் அமைந்துள்ளது.

## சிறப்புகள்
திருப்பராய்த்துறை கிராமத்தில் தேவாரப் பாடல் பெற்ற திருப்பராய்த்துறை பராய்த்துறைநாதர் கோயில்  மற்றும் சுவாமி சித்பவானந்தர் நிறுவிய **இராமகிருஷ்ண தபோவனம்** உள்ளது.

## மக்கள் தொகையியல்
திருப்பாராய்த்துறை கிராமத்தின் மொத்த மக்கள் தொகை 3,403 ஆகும். அதில் ஆண்கள் 1679; பெண்கள் 1724 ஆக உள்ளனர். பட்டியல் தலித் சமூகத்தினர் 667 ஆகவும், பட்டியல் பழங்குடிகள் 715 ஆகவும் உள்ளனர். 

## மேற்கோள்கள்


## வெளி இணைப்புகள்
* Sri Ramakrishna Tapovanam (Sri Ramakrishna Tapovanam website).
* Paraithuraishiva temple  (official website).

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பிரெடி வினைப்பொருள்

**பிரெடி வினைப்பொருள்** (*Froehde reagent*) என்பது ஒரு எளிய குறியீடாக,சோதனையாகப் பயன்படுத்தப்படுகிறது, அல்கலாய்டுகள், குறிப்பாக ஓபியாய்டுகள் மற்றும் பிற சேர்மங்களை உத்தேசமாக அடையாளம் காணப்படுகிறது. இது சூடான, அடர் கந்தக அமிலத்தில் கரைக்கப்பட்ட மாலிப்டிக் அமிலம் அல்லது மாலிப்டேட் உப்பு கலவையால் ஆனது. பின்னர் அது சோதனை செய்யப்படும் பொருள் மீது சொட்டப்படுகிறது.

100 மில்லி சூடான, அடர் (95-98%) கந்தக அமிலத்தை 0.5 கிராம் சோடியம் மல்லிபிடேட் அல்லது மாலிபிடிக் அமிலத்தில் சேர்ப்பது அமெரிக்க நீதித்துறையின் தயாரிப்பு முறையாகும்.

வர்ஜினியாவின் தடய அறிவியல் துறை 100 மில்லி செறிந்த H<sub>2</sub>SO<sub>4</sub>-இற்கு 0.5 கிராம் அமோனியம் மலிபிடேட்டைப் பயன்படுத்துகிறது.

வெப்பப்படுத்தப்படாத கந்தக அமிலம் குறைந்த அபாயகரமான முறையில் தயாரிப்பதற்குப் பயன்படுத்தப்படலாம், ஆனால் மாலிப்பிடேட் கரைவதற்கு 2-4 மணி நேரம் அனுமதிக்கப்பட வேண்டும்.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:வினையாக்கிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
உ. ரா. வரதராசன்

**உ. ரா. வரதராஜன்** (9 சூலை 1945 – 11 பிப்ரவரி 2010) ஒரு இந்திய அரசியல்வாதி மற்றும் தொழிற்சங்க உறுப்பினர். இவர் இந்திய மார்க்சியக் கம்யூனிஸ்டுக் கட்சியின் மையக்குழு உறுப்பினரும், இந்திய தொழிற் சங்க மையத்தின் அகில இந்திய செயலாளரும் ஆவார்.

உ. ரா. வரதராஜன் தன்னுடைய அரசியல் வாழ்க்கையை தமிழரசுக் கழகத்தைச் சேர்ந்த ம. பொ. சிவஞானத்துடன் இணைந்து துவக்கினார். இவர் ஒரு பட்டயக் கணக்கறிஞர் மேலும் இந்திய ரிசர்வ் வங்கியின் (ஆர்.பி.ஐ) ஊழியர். 1963ல் பொதுவுடமைக் கட்சியில் உறுப்பினராகச் சேர்ந்தார். இவர் 1989 தமிழ்நாடு சட்டமன்றத் தேர்தலில் வில்லிவாக்கம் தொகுதியில் போட்டியிட்டு தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இத்தேர்தலில் இவர் பெற்ற 99571 வாக்குகள் இத்தொகுதியின் மொத்த வாக்காளர் எண்ணிக்கையில் 46.77% ஆகும்.

1991 சட்டமன்றத் தேர்தலில் இவர் தன்னுடைய தொகுதியை இந்திய தேசிய காங்கிரசு வேட்பாளர் ஈ. காலன் என்பவரிடம் இழந்தார். இத்தேர்தலில் இவர் 71,963 வாக்குகள் பெற்று (33.79%) இரண்டாம் இடத்தை அடைந்தார்.

## இறப்பு
2010 பிப்ரவரி 14ஆம் நாள் இவர் காணாமல் போனதாக இவரது துணைவியார் தகவல் அளித்துள்ளார், மேலும் இவர் கையொப்பம் இடாத இரண்டு குறிப்புகளை விட்டுச் சென்றுள்ளதாகவும் தகவல் அளிக்கப்பட்டுள்ளது. இவர் தன்னுடைய பிப்ரவரி 6ஆம் நாளிட்ட தற்கொலை கடிதத்தில் தன்னுடைய தனிப்பட்ட வாழ்க்கையில் ஏற்பட்ட பிரச்சினைகளின் காரணமாகவே தான் இந்த முடிவுக்கு வந்ததாகக் குறிப்பிட்டுள்ளார். இவர் இந்திய பொதுவுடமைக் (மார்க்சியம்) கட்சியின் மையக்குழு  உறுப்பினர் பதவியிலிருந்து காரணம் குறிப்பிடப்படாமலேயே நீக்கப்பட்டார். பல்வேறு தேடல்களுக்குப் பின் உ. ரா. வரதராஜனின் உடல் போரூர் ஏரியில் பிப்ரவரி 13இல் கண்டெடுக்கப்பட்டதாகவும் பின்னர் இராயப்பேட்டை மருத்துவமனை பிணவறையில் பாதுகாக்கப்பட்டு வந்ததாகவும் பிப்ரவரி 21ஆம் நாள் தமிழ்நாடு காவல்துறை அறிவித்தது. விரல்குறி சோதனைகள் மூலமாகவும் வரதராஜனின் மனைவி நேரில் பார்த்து சொன்னதன் அடிப்படையிலும் அவரது உடல் அடையாளம் காணப்பட்டு உறுதிப்படுத்தப்பட்டது. அவர் இறக்கும்போது அவருக்கு சரஸ்வதி என்ற மனைவியும் இரண்டு மகன்களும் இருந்தனர்.

## மேற்கோள்கள்

பகுப்பு:இந்தியப் பொதுவுடமைவாதிகள்
பகுப்பு:தமிழ்த் தொழிற்சங்கவாதிகள்
பகுப்பு:2010 இறப்புகள்
பகுப்பு:1945 பிறப்புகள்
பகுப்பு:தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:தற்கொலை செய்து கொண்டோர்
பகுப்பு:9 ஆவது தமிழ்நாடு சட்டமன்ற உறுப்பினர்கள்
அரக்குப் பூச்சி

**அரக்குப்பூச்சி** *(lac insects)* என்பது கெரிடே வகைப் பூச்சியினக் குடும்பமாகும். பொதுவாக இவை லாக் பூச்சிகள் அல்லது லாக் செதில்கள் என்று அழைக்கப்படுகின்றன. மெட்டாடாச்சார்டியா, டச்சார்டெயெல்லா, ஆசுடரிடிடியா, அப்ரோடச்சார்டினா, டச்சார்டினா மற்றும் கெரியா போன்ற சில இனங்களின் உறுப்பினர்கள் வணிக நோக்கங்களுக்காக உருவாக்கப்பட்டவை. இருப்பினும் மிகவும் பொதுவாக பயிரிடப்படும் இனங்கள் கெரியா லாக்கா ஆகும். இந்த பூச்சிகள் ஒரு மெழுகு போன்ற பிசினைச் சுரக்கின்றன, இவை வணிக ரீதியாக லாக் மற்றும் செல்லாக் ஆக மாற்றப்பட்டு, பல்வேறு சாயங்கள், ஒப்பனைப் பொருட்கள், உண்ணும் பழ வகைகள், மரங்களுக்கான பூச்சுகள் மற்றும் பளபளப்புகளில் பயன்படுத்தப்படுகின்றன.

அடங்கியுள்ள சிற்றினங்கள்:

* கெரியா லாக்கா - உண்மையான லாக் செதில்
* பரதச்சார்டினா டெகோரெல்லா - ரோசெட் லேக்சுகே செதில் 
* பரதச்சார்டினா சூடோலோபாடா - லேபட் லேக் செதில்

ஒரு விவசாயிக்கு முட்டைகள் தயார் செய்யப்பட்ட ஒரு குச்சியை கொடுக்கும்போது சாகுபடி தொடங்குகின்றது . எந்த மரத்தில் பூச்சி வளர்க்கப்பட வேண்டுமோ அதில் இக்குச்சி கட்டப்படுகிறது. ஆயிரக்கணக்கான பூச்சிகள் மரத்தின் கிளைகளில் காலனித்துவப்பட்டு இவை செயற்கைப் பிசினை சுரக்கின்றன. பின்னர் மரக்கிளைகள் வெட்டப்பட்டு அறுவடை செய்யப்படுகின்றன.

## மேற்கோள்கள்

*Ben-Dov, Y., D. R. Miller, and G. A. P. Gibson. (2006). A Systematic Catalogue of Eight Scale Insect Families (Hemiptera: Coccoidea) of the World. Elsevier. 247. 

## வெளி இணைப்புகள்
*Taxonomy

பகுப்பு:பூச்சிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்